O **Gran Premio do Reino Unido de 1951** foi unha carreira de automobilismo de Fórmula Un, celebrada o 14 de xullo de 1951 no circuíto de Silverstone, Silverstone, Inglaterra. Foi a quinta carreira da tempada de Fórmula Un de 1951. A carreira, disputada sobre 90 voltas foi a primeira vitoria de José Froilán González, e tamén a primeira de moitas para o equipo Ferrari. Tanto o equipo como o piloto tamén lograron a súa primeira pole position durante a fin de semana. Juan Manuel Fangio terminou segundo nun Alfa Romeo e Luigi Villoresi terceiro en Ferrari.

Informe
-------

José Froilán González foi un segundo máis rápido que Juan Manuel Fangio na clasificación, logrando a primeira pole position da súa carreira. Tamén foi a primeira pole position para o equipo Ferrari, e a primeira no Campionato do Mundo (con exclusión das carreiras das 500 Millas de Indianápolis), non marcada por un Alfa Romeo. Nino Farina e Alberto Ascari cualificaron en terceira e cuarta posición, completando a primeira fila. González e Fangio saíron disparados case en paralelo desde a primeira fila da grella, seguidos de cerca polos outros Alfa Romeo e Ferraris. O piloto de Alfa Romeo Felice Bonetto, que saíu na sétima posición, foi o primeiro home na primeira curva, co Ferrari de González en segunda posición. González tomou o liderado de Bonetto na segunda volta, seguido de Fangio. Os BRM de Reg Parnell e Peter Walker foron en persecución dos líderes. O equipo chegara no último minuto, e non participara nas practicas, nin sequera clasificou para a súa primeira carreira, saíndo nas posicións 19 e 20. Na volta 6, Fangio comezou a achegarse a González, ó que lle pasou na recta na volta 10, e aos poucos comezou a afastarse. O Maserati de John James converteuse no primeiro retirado da carreira na volta 23 cun problema no radiador, pero pronto se lles uniron Luís Quirón, compañeiro de equipo en Maseratti, o Ferrari de Alberto Ascari e Farina. Farina detívose na curva da Abadía logo de 75 voltas co embrague patinándolle e o seu motor en chamas. Farina estabelecera a volta rápida na volta 38, cun tempo de 1 minuto 44 segundos, cunha velocidade media de 99´99 quilómetros por hora, asegurando un punto esa fin de semana. González volveu tomar a dianteira na volta 39 cun adiantamento na curva Becketts. Mantivo a súa vantaxe durante o resto da carreira (con exclusión dunha volta, cando entrou en boxes xusto antes de que o fixera Fangio). Os pilotos de BRM Parnell e Walker seguían correndo, a pesar de que estaban sufrindo queimaduras nas mans e nos pés, finalmente, acabarían quinto e sétimo respectivamente.
González logrou a súa primeira vitoria e a de Ferrari nunha carreira do Campionato do Mundo por 51 segundos. Foi a primeira carreira do Campionato Mundial (con exclusión da Indy 500), que non foi gañado por un Alfa Romeo. Con todo un Alfa aínda estaba en segundo lugar, o de Fangio, campión ao final da tempada. Luigi Villoresi levou ao segundo Ferrari ao podio despois de terminar en terceiro lugar, dúas voltas atrás. Bonetto e Parnell foron os outros dous anotadores de puntos na carreira, acabando en cuarta e quinta posición respectivamente. 
Ao final resultou que, González competira cun chasis e un motor máis vello que os dos seus compañeiros de equipo, Villoresi e Ascari.

Clasificación
-------------

### Cualificación

| Pos | Nº | Piloto | Construtor | Tempo | Diferenza |
| --- | --- | --- | --- | --- | --- |
| 1 | 12 |  José Froilán González | Ferrari | 1:43.4 | – |
| 2 | 2 |  Juan Manuel Fangio | Alfa Romeo | 1:44.4 | + 1.0 |
| 3 | 1 | Italia Nino Farina | Alfa Romeo | 1:45.0 | + 1.6 |
| 4 | 11 | Italia Alberto Ascari | Ferrari | 1:45.4 | + 2.0 |
| 5 | 10 | Italia Luigi Villoresi | Ferrari | 1:45.8 | + 2.4 |
| 6 | 3 | Italia Consalvo Sanesi | Alfa Romeo | 1:50.2 | + 6.8 |
| 7 | 4 | Italia Felice Bonetto | Alfa Romeo | 1:52.0 | + 8.6 |
| 8 | 14 |  Peter Whitehead | Ferrari | 1:54.6 | + 11.2 |
| 9 | 22 | Francia Louis Rosier | Talbot-Lago-Talbot | 1:56.0 | + 12.6 |
| 10 | 8 |  Bob Gerard | ERA | 1:57.0 | + 13.6 |
| 11 | 18 |  Duncan Hamilton | Talbot-Lago-Talbot | 1:57.2 | + 13.8 |
| 12 | 9 |  Brian Shawe-Taylor | ERA | 1:58.2 | + 14.8 |
| 13 | 23 |  Louis Chiron | Talbot-Lago-Talbot | 2:00.2 | + 16.8 |
| 14 | 25 | Bélxica Johnny Claes | Talbot-Lago-Talbot | 2:05.8 | + 22.4 |
| 15 | 15 |  David Murray | Maserati | 2:06.0 | + 22.6 |
| 16 | 17 |  Philip Fotheringham-Parker | Maserati | 2:13.2 | + 29.8 |
| 17 | 16 |  John James | Maserati | 2:17.0 | + 33.6 |
| 18 | 23 |  Joe Kelly | Alta | 2:18.4 | + 35.0 |
| 19 | 7 |  Peter Walker | BRM | Sen tempo | – |
| 20 | 6 |  Reg Parnell | BRM | Sen tempo | – |
|

### Carreira

| Pos | Nº | Piloto | Construtor | Voltas | Tempo/retirada | Grella | Puntos |
| --- | --- | --- | --- | --- | --- | --- | --- |
| 1 | 12 |  **José Froilán González** | **Ferrari** | 90 | 2:42:18.2 | 1 | **8** |
| 2 | 2 |  **Juan Manuel Fangio** | **Alfa Romeo** | 90 | +51.0 | 2 | **6** |
| 3 | 10 | Italia **Luigi Villoresi** | **Ferrari** | 88 | +2 voltas | 5 | **4** |
| 4 | 4 | Italia **Felice Bonetto** | **Alfa Romeo** | 87 | +3 voltas | 7 | **3** |
| 5 | 6 |  **Reg Parnell** | **BRM** | 85 | +5 voltas | 20 | **2** |
| 6 | 3 | Italia Consalvo Sanesi | Alfa Romeo | 84 | +6 voltas | 6 |  |
| 7 | 7 |  Peter Walker | BRM | 84 | +6 voltas | 19 |  |
| 8 | 9 |  Brian Shawe-Taylor | ERA | 84 | +6 voltas | 12 |  |
| 9 | 14 |  Peter Whitehead | Ferrari | 83 | +7 voltas | 8 |  |
| 10 | 22 | Francia Louis Rosier | Talbot-Lago-Talbot | 83 | +7 voltas | 9 |  |
| 11 | 8 |  Bob Gerard | ERA | 82 | +8 voltas | 10 |  |
| 12 | 18 |  Duncan Hamilton | Talbot-Lago-Talbot | 81 | +9 voltas | 11 |  |
| 13 | 25 | Bélxica Johnny Claes | Talbot-Lago-Talbot | 80 | +10 voltas | 14 |  |
| Ret | 1 | Italia **Nino Farina** | **Alfa Romeo** | 75 | Embrague | 3 | **1** |
| NC | 23 |  Joe Kelly | Alta | 75 | Non clasificado | 18 |  |
| Ret | 11 | Italia Alberto Ascari | Ferrari | 56 | Caixa de cambios | 4 |  |
| Ret | 17 |  Philip Fotheringham-Parker | Maserati | 46 | Fuga de aceite | 16 |  |
| Ret | 15 |  David Murray | Maserati | 45 | Motor | 15 |  |
| Ret | 23 |  Louis Chiron | Talbot-Lago-Talbot | 41 | Freos | 13 |  |
| Ret | 16 |  John James | Maserati | 23 | Radiador | 17 |  |

Posicións logo da carreira
--------------------------

|  | Pos | Piloto | Puntos |
| --- | --- | --- | --- |
|  | 1 |  Juan Manuel Fangio | 21 |
|  | 2 | Italia Nino Farina | 15 |
|  2 | 3 | Italia Luigi Villoresi | 12 |
|  5 | 4 |  José Froilán González | 11 |
|  2 | 5 |  Lee Wallard | 9 |

* **Nota:** Só están incluídos os cinco primeiros postos en ambos os grupos de clasificación. Só os catro mellores resultados contan para o campionato.

Notas
-----

1. ↑  "GRAND PRIX RESULTS: BRITISH GP, 1951". *grandprix.com*. Consultado o 1 April 2012.

A menos que se indique o contrario, todos os resultados da carreira tómanse de "The Official Formula 1 website". Consultado o 2007-06-05. 

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Gran Premio do Reino Unido de 1951*** |

|  |  |  |
| --- | --- | --- |
| Carreira anterior:**Gran Premio de Francia de 1951** | **Campionato Mundial de Fórmula 1 da FIATemporada 1951** | Carreira seguinte:**Gran Premio de Alemaña de 1951** |
| Carreira anterior:**Gran Premio do Reino Unido de 1950** | **Gran Premio do Reino Unido** | Carreira seguinte:**Gran Premio do Reino Unido de 1952** |